**Тәбиғәттең һәр миҙгеле аҫыл.**

 Бер йылда дүрт миҙгел. Быны һәр кем бик яҡшы белә. Уларҙың һәр ҡайһыһы үҙенсә матур.

 Ҡыш – һыуыҡ миҙгел. Ҡышын ябалаҡлап ҡар яуа, көслө елдәр, буран-дар була. Тәбиғәт тыныс ҡына йоҡлай. Урман тып-тын. Ара-тирә тумыртҡа туҡылдауы ишетелеп ҡала. Ағас ботаҡтарындағы бәҫ йым-йым килеп ялты-рай. Һыуыҡ бабайҙан ҡурҡмай балалар саңғыла, санала, конькиҙа шыуалар. Ҡыштың ошо матурлығына ҡарап нисек һоҡланмайһың.

 Яҙ! Нисек рәхәт! Бөтә тәбиғәт ҡышҡы йоҡонан уянған мәл. Ҡояш нығы-раҡ йылыта, ҡар ирей, ашығып –ашығып гөрләүектәр аға. Ҡоштар йылы яҡ-тан ҡайта. Уларҙың һәр ҡайһыһының үҙ мәшәҡәте. Йылғалар боҙҙан әрселә. Көндәр оҙоная. Йәм-йәшел үлән морон төртөп сығып килә. Яҙҙың тәүге сәс-кәһе – умырзая сәскә ата. Ҡыш буйы йоҡлап, ял иткән хайуандар йоҡонан уяна. Ауыл эшсәндәре өсөн бигерәк тә мәшәҡәтле осор. Баҫыуҙа эш ҡайнай: тракторҙар ер һөрә, тырматалар, иген сәсәләр. Баҡсларҙа емеш-йәшелсә ултырталар. Юҡҡа ғынамы халыҡ: ”Яҙҙың бер көнө йылды туйҙыра”- тимәгән-дер.

 Йәй иң ҡыҙыу осор. Ҡоштар бала сығара, уларҙы осорға өйрәтә. Халыҡ баҡсанан сыҡмай. Йәшелсәләрҙе, емеш-еләкте тәрбиәләргә кәрәк бит. Уларға тәрбиә етмһә, әлбиттә, мул уңыш бирмәйәсәк. Урманда еләк –емеш, бәшмәк өлгөрә. Яйлап бесән ваҡыты килеп еткәнен дә һиҙмәй ҡалаһың. Ба-лалар йылға буйынан ҡайтмай, һыу инәләр, балыҡ ҡармаҡлайҙар. Йәй – ми-нең иң яратҡан миҙгелем.

 Әкренләп Йәйһылыу сигенә бара, ә Көҙһылыу әрһеҙләшкәндән әрһеҙ-ләшә. Шулай итеп моңһоу көҙ үҙ урынын ала. Бүләккә тип алып килгән һары, алтынһыу, көрән, ҡыҙыл шәлдәрен ағас-ҡыуаҡтарға өләшеп сыға. Колхозсы-лар баҫыуҙан ҡайтып инмәйҙәр. Көндәр аяҙ торғанда уңышты йыйып алырға тырышалар. Баҡсаларҙа ла эш ҡайнай. Йәшелсәлрәрҙе йыйып алырға кәрәк бит. Йәнлектәр ҡышҡа әҙерләнәләр. Ҡоштарға алыҫ юлға сығаһы бар… Тәбиғәттең һәр миҙгеле үҙенсә матур, аҫыл. Уны күрә белергә генә кәрәк.